Downloaded from YTS.MX
Official YIFY movies site: YTS.MX
PARIISI 2016
KIM KARDASHIAN JULKAISEE INTIIMEJÄ SNAPCHAT-VIESTEJÄ, -
JOISTA PALJASTUU, ETTÄ HÄN ON PARIISIN MUOTIVIIKOILLA
Olen nyt Aliyahin juhlissa. Minne Courtney meni?
Minulla on FOMO.
Kaikki jättävät minut. En voi lähteä suihkurusketuksen takia.
Tuoreita uutisia Pariisista.
Tosi-tv-tähti Kim Kardashian on ryöstetty aseella uhaten.
Koruja vietiin miljoonien puntien arvosta.
Myös neljän miljoonan dollarin vihkisormus.
Ryöstäjän tai ryöstäjien kuvauksia ei ole julkistettu.
Poliisia kiinnostaa kovasti, miten jengi tiesi, että hän oli siellä.
Kimin Snapchat-videot saattoivat kertoa vinkin, milloin iskeä.
Sanottiin, että hän lavasti ryöstön.
Se ei ollut huijausta vaan järjestäytynyttä rikollisuutta.
Suurin juttu 20 vuoteen.
Voisinpa kertoa, missä sormus oli.
13. TOUKOKUUTA 2025
KIM KARDASHIAN SAAPUU TODISTAMAAN MIEHIÄ VASTAAN, -
JOTKA RYÖSTIVÄT HÄNET ASEELLA UHATEN
Kim. Kim!
Tämä on tilaisuuteni -
panna tälle piste kaiken kokemani jälkeen.
Tulin Pariisiin muotiviikolle, ja rakastan Pariisia syvästi, -
mutta se matka muutti kaiken.
TAPAUSTA LÄHELLÄ OLLEET -
PALJASTAVAT ENSIMMÄISTÄ KERTAA YKSITYISKOHTIA RIKOKSESTA
2016 PARIISIN MUOTIVIIKKO
Pariisin muotiviikko on ainoa, jolla on merkitystä maailmassa.
Kaikki tulevat Pariisin muotiviikolle.
Pariisin muotiviikko on ehdottomasti se ainoa oikea, -
jonne kaikki julkkikset saapuvat tullakseen nähdyiksi.
Mutta kuuluisuus ei takaa, että pääsee sisään ongelmitta, -
koska julkkiksia on nyt niin paljon.
Pariisin muotimaailma väheksyi aluksi Kardashianeja.
Kim oli uusi tulokas ja röyhkeä amerikkalainen.
Hänellä oli epätavallinen muotitausta.
Hän on liian seksikäs, liian näyttävä, liian kaikkea.
Hän näyttää seksikkäältä äitinsä kanssa.
He esittelevät kaula-aukkojaan. Se ärsyttää ranskalaisia.
Äitini.
Kun Kim alkoi tapailla Kanyea, -
hänen tyylinsä muuttui heti.
Kanye Omari West teki Kim Kardashianista selvää.
TUOTTAJA KANYE WESTIN YHTEISTYÖKUMPPANI
Tein Kanyen kanssa töitä 22 vuotta.
22 vuotta. Eikö kuulostakin hullulta?
Kim ei ollut tunnettu muodista. Ye tunnetaan muodista.
Ye muutti Kimin vaatevaraston ja tyylin.
Hän muutti kaiken. Hän teki taikojaan, niin se vain on.
Kanye oli taiteilija. Muotimaailmassa on aina tilaa taiteilijoille.
Kimiä ei olisi kutsuttu muotiviikolle ennen Kanyea. Kim-parka.
KIM JA KANYE SAAPUVAT PARIISIIN MUOTIVIIKOLLE 2016
KIM DOKUMENTOI JOKAISEN LIIKKEENSÄ SOMESSA
Päivän haaste oli alusvaatteet vai ei alusvaatteita.
Minusta Kim Kardashian on todella sosiaalisen median innovaattori.
Olen tuntenut Kardashianit vuodesta 2005.
Kim on myös aikamme suurin tosi-tv-tähti, -
ja yksi maailman kuvatuimmista ihmisistä.
Hän otti varmaan suurimman osan kuvista itse.
Hän keksi selfiet ja pani itsensä likoon.
Hän teki itsensä rakastamisesta elämäntavan.
Pariisin muotiviikolla Kim julkaisi usein sosiaalisessa mediassa.
Instagramissa ja Snapchatissa. Hän päästi meidät maailmaansa.
Hän esitteli korujaan.
Vaatteitaan.
Se tuntui aidolta. Hän julkaisi kuvan ranskalaisista perunoista.
Anna Wintour ei tekisi niin.
Koko perhe oli siellä.
He esittelivät vaurauttaan. Sitä ei nähdä eturivissä.
Se oli rahan näyttämisen kulttuuria. Ranskalaiset ovat ujompia.
Se oli vielä uutta Pariisin muotiviikolla.
Kim Kardashian oli kaikkialla muotiviikolla.
Olen työskennellyt muodin parissa yli kymmenen vuotta.
Olin valokuvaaja ja raportoin Voguen näytöksistä ja tapahtumista.
Se oli yhtä aikaa hektistä ja jännittävää.
Balmainin jatkot pidettiin Pariisin Musée des Arts Décoratifsissa.
Bileet olivat juuri niin hullut, -
kuin voi muotiviikolle kuvitella.
Kim oli tietenkin mukana.
Kimillä on aina turvamiehet mukana, mutta sisällä -
seurue oli paljon kevyempi -
kuin kadulla voisi olla.
Minulla on paljon kuvia Kimistä juhlissa heti hänen saavuttuaan.
Mutta myös intiimimpiä hetkiä, kun hän oli ystäviensä kanssa -
pitämässä hauskaa myöhemmin illalla.
Kuvat onnistuivat. Hänellä oli hauskaa. Kaikki näytti upealta.
Uskon, että Kim on yksi niistä tytöistä, -
joille Pariisin muotiviikolle pääsy on unelmien täyttymys.
KOLME PÄIVÄÄ MYÖHEMMIN KANYE PALASI NEW YORKIIN
KIM OLI YKSIN HOTELLIHUONEESSAAN
VIISI MIESTÄ LÄHESTYI HOTELLIA
Kolme pyörällä, kaksi jalan.
KELLO 2.30
Heillä oli takit, -
joissa luki "Poliisi" ja huput.
He koputtivat oveen.
Yövartija näki, että takeissa luki "Poliisi".
Hän ei pelännyt. Hän avasi oven.
Yksi heistä otti aseen esiin ja uhkasi häntä.
He sitoivat hänen kätensä yhteen.
He kysyivät, missä räppärin vaimo asuu.
Kim Kardashian oli sillä hetkellä sängyssä -
ja kuuli ääniä.
Hän luuli siskonsa tulleen -
toivottamaan hyvää yötä.
Kukaan ei vastannut.
Silloin ovi aukesi.
Kaksi rikollista ja vartija seisoivat Kim Kardashianin edessä.
Ensimmäiseksi he pyysivät sormusta.
He tiesivät, että hänellä on neljän miljoonan sormus.
Hän esitteli sitä somessa.
Sitä he tulivat hakemaan.
Se on kuuluisa sormus, ja sen he halusivat.
Makuuhuoneesta löytyi muutakin.
Hän vei kaikki korunsa Pariisiin, -
koska halusi käyttää kaikkia saamiaan timantteja.
Hänellä oli miljoonien dollarien edestä koruja huoneessaan.
Ilman turvamiehiä tai kassakaappia.
Kun he saivat korut laukkuunsa, -
heillä oli kiire päästä pois.
Kim Kardashian itki ja huusi.
Hänen suunsa, kätensä ja jalkansa teipattiin.
Hän oli todella peloissaan, koska hän oli lähes alasti.
Hän pelkäsi, että hänet raiskataan tai tapetaan.
Mutta he veivät hänet kylpyhuoneeseen ja laittoivat ammeeseen -
ja jättivät veden valumaan.
KELLO 3.00
5 600 KILOMETRIN PÄÄSSÄ NEW YORKISSA
UUTINEN RYÖSTÖSTÄ KIIRII KANYEN KORVIIN
Samaan aikaan, kun poliisi kuulustelee Kimiä, -
Kanye esiintyy Meadows-festivaaleilla.
Joku ilmoitti hänelle, että Kim oli ryöstetty. Hän näytti huolestuneelta.
Olen pahoillani.
Hätätilanne perheessä. Show on keskeytettävä.
Hän soitti ja sanoi, että Kim ryöstettiin Pariisissa.
Mitä? Olin varmaan ensimmäisiä, jotka saivat tietää.
Oli hullua kuulla hänen sanovan niin puhelimessa.
Voitko kuvitella olevasi silloin meren takana?
Rakkaallesi tapahtui jotain. Voitko kuvitella?
Ei, se on hullua.
KIM KARDASHIAN KERTOI RIIPAISEVAN TARINAN RYÖSTÖSTÄ
Ovi oli auki. Sitten näin kahden miehen pitelevän miestä maassa.
Heillä oli poliisin univormut ja he olivat huoneeni ulkopuolella.
Nousin sängyltä ja tartuin puhelimeeni.
En osannut soittaa hätänumeroon vieraassa maassa.
Sitten tyyppi otti puhelimen ja heitti minut sängylle.
He osoittivat minua aseella, ja tiesin, että se oli hetki, -
jolloin he ampuisivat minua päähän.
Minulla on perhe. Antakaa minun elää.
Kun uutinen tuli julki, että Kimille tapahtui jotain Pariisissa, -
Se trendasi uutisissa ja somessa.
Se trendasi kaikkialla. Se oli valtava uutinen.
Tarinassa oli kaksi puolta.
Toisaalta siinä oli tutkinta, -
ja toisaalta uutisen vastaanotto.
Ennen ryöstöä mietittiin aina, -
ilmoittiko Kimin väki paparazzeille, missä hän olisi.
Loiko hän luontevasti julkkishetkiä ravintoloissa -
tai shoppaillessaan tai paikoissa, joissa julkkiksia kuvataan?
Pinnan alla oli suunnitelmallisuutta.
Sanottiin, että se oli julkisuustemppu ja huijaus.
Että hän lavasti ryöstön.
HUHUTAAN, ETTÄ TAPAHTUMA OLI LAVASTETTU
MINUN ON VAIKEA USKOA MITÄÄN, MITÄ HEILLE "TAPAHTUU"
SE OLI LAVASTETTU
FEIKKI YTIMIÄ MYÖTEN
KARDASHIANIT TEKEVÄT MITÄ VAIN SAADAKSEEN HUOMIOTA
Häntä ei ryöstetty, se oli vakuutuspetos.
Kardashianit tekevät sitä aina.
Jos hänet olisi ryöstetty, he olisivat vieneet hänet itsensä, -
koska hän on arvokkaampi kuin ne korut.
Outoa, että hotellissa, jota vartioi niin monta vartijaa, -
Kim Kardashian voitiin ryöstää noin vain.
En usko sitä hetkeäkään.
Jos kyseessä olisi ollut kuka tahansa muu amerikkalainen äiti, -
jota olisi uhattu aseella, -
siitä olisi syntynyt kansainvälinen kriisi.
"Amerikkalainen äiti ryöstettiin Pariisissa!"
Sen sijaan sanottiin, että Kim Kardashian vain teeskenteli.
Se on complot -teoria. Salaliittoteoria.
Juoniin on aina helppo uskoa.
Että joku on kaiken takana.
Se ei ollut huijausta vaan järjestäytynyttä rikollisuutta.
Oli varmasti traumaattista herätä ase ohimolla.
Paikassa, jossa luuli olevansa turvassa.
Kuulin ryöstöstä, kun olin kotona, ja puhelin soi.
Soittaja oli päätoimittajani lehdessä, jossa työskentelin.
Hän kysyi: "Kuulitko, että Kim Kardashian ryöstettiin eilen?"
Sitten hän käski mennä paikalle.
"Ota laukkusi ja mene." Paikka oli Rue Tronchet Pariisissa.
Kun pääsin sinne, -
poliisi sai tietää suurimman osan illan tapahtumista.
Kim Kardashian kertoi heille kaiken, mitä hänelle tapahtui.
Samoin vastaanottovirkailija ja vartija.
Tutkintaa hoiti BRB, Brigade de répression du banditisme.
Se on ryöstöihin erikoistunut poliisiyksikkö.
He ovat todella hyviä poliiseja.
Kim Kardashian -
oli todistuksensa aikaan shokissa.
Hän kertoi poliisille, että tekijöitä oli kaksi.
Iso ja pieni.
Iso antoi käskyt.
Iso kysyi, missä sormus oli, -
ja sitten rahat.
Se oli suuri rikos. Suurin yksittäiselle henkilölle 20 vuoteen.
Ryöstäjät lähtivät samoin kuin tulivatkin.
Kolme miestä saapui pyörillä ja poistui samalla tavoin.
Kaksi kävellen saapunutta miestä myös lähtivät kävellen.
On harvinaista nähdä ryöstäjien pakenevan pyörillä.
Kaksi lähti nopeasti. Kolmas oli paljon hitaampi.
Ensinnäkin, koska hänen pyöränsä rengas oli puhjennut, -
ja toiseksi, -
koska hän oli vastuussa korujen kantamisesta.
Hän laittoi raskaan laukun ohjaustangolle -
ja oli täysin epätasapainossa.
Kaksi pyöräilevää ryöstäjää, jotka onnistuivat pakenemaan, -
löysivät mustan Peugeotin.
Se odotti heitä lähistöllä samalla alueella.
He hyppäsivät autoon ja ajoivat Pariisin läpi lähiöihin.
Kuvat autosta ovat tärkeitä poliiseille.
Se oli tutkinnan ensimmäinen tärkeä johtolanka.
Ryöstön jälkeen Kim katosi kuin tuhka tuuleen.
Hän vetäytyi kaikesta.
Hänen sosiaalisessa mediassaan oli valtava aukko.
Minusta tuntui, että hän yritti selvitä järkytyksestä -
ja siitä, miten traumaattista se oli ollut.
Hänen koko maailmansa mullistui.
KIMIN POISSA OLLESSA SISKO KHLOÉ PUHUU HÄNEN PUOLESTAAN -
ELLEN DEGENERESIN HAASTATTELUSSA
Miten Kim voi? Kaikki varmasti haluavat tietää.
Hän ei voi kovin hyvin.
Tapahtuma oli traumaattinen.
Perheemme on todella läheinen ja mahtava. Selviämme siitä yhdessä.
Arvostamme rakkauttanne ja tukeanne.
- Se vie aikaa. Se oli hirveää. - En voi kuvitella.
Onko kaikki...? Yleensä olette kaikki somessa.
Instagramissa ja twiittaamassa. Onko kaikki nyt pysähdyksissä?
Tämä oli herätys. Nyt pitää tehdä muutoksia elämään.
Näin Krisin noin kuukausi kamalan tapauksen jälkeen.
Siellä oli varmaan kymmenen naista juhlimassa hänen syntymäpäiväänsä.
Hän tuli illalliselle vartijan kanssa, mikä oli mielestäni viisasta.
Hän vain istui ja varmisti, että kaikki on turvallista.
Kris oli yhä hyvin järkyttynyt. Hyvin vakava.
PARIISISSA POLIISI ETSI RYÖSTÄJIÄ KELLON YMPÄRI
BRB:llä oli paljon paineita uhrin henkilöllisyyden takia -
ja ryöstösaaliin arvon vuoksi.
Koska Pariisin muotiviikko oli meneillään -
ja se toi tietenkin paljon mediahuomiota.
Paljon pyyntöjä toimittajilta ja televisiosta.
Sosiaalisessa mediassa liikkui paljon huhuja.
He tiesivät, että ryöstäjät piti löytää nopeasti.
PTS-yksikön tekniset tutkijat -
etsivät sormenjälkiä -
ja DNA-jälkiä -
Kim Kardashianin kehosta -
ja kaikista asunnosta löytyneistä esineistä.
Tekijät jättivät sinne paljon tavaraa.
Tekijät jättivät jälkeensä -
tusinan verran esineitä.
Nippusiteitä, joita yleensä käytetään kodin remonteissa.
Nyt niillä sidottiin ihmisiä.
Rulla ilmastointiteippiä ja paloja samasta rullasta.
Tulosten saaminen vei aikaa, mutta heti kun ne saatiin, -
selvisi, että nippusiteissä ollut DNA -
kuului miehelle nimeltä Aomar Aït Khedache.
Toinen DNA-näyte, jonka poliisi löysi -
johti Yunice Abbasin jäljille.
He saivat kaksi nimeä -
tieteellisen tutkimusmetodin avulla.
Se oli suuri läpimurto.
Aomar Aït Khedache oli kuusikymppinen mies.
Hän oli poliisin vanha tuttu -
huumeiden salakuljetuksesta ja ryöstöistä.
Omarilla on lempinimi, le Vieux.
Se tarkoittaa vanhaa Omaria hänen ikänsä takia.
Hän on vasta 60-vuotias, -
mutta roistolle se voi olla vanha.
Yunice Abbas oli myös poliisin vanha tuttu -
ryöstöistä ja huumekaupasta.
Hän vietti Omarin tavoin paljon aikaa vankilassa.
Samaan aikaan tutkittiin DNA:ta, joka löytyi Kim Kardashianin asunnosta.
He katsoivat kaikkia valvontakameratallenteita.
Tuntien edestä kuvaa.
Löytääkseen mustan Peugeotin, -
joka luultavasti vei ryöstäjät Rue Tronchetille -
ja haki heidät myöhemmin.
Kun vanha Omar oli tunnistettu, -
he saivat myös hänen poikansa nimen.
Hän omisti mustan Peugeotin.
Ryöstäjistä tiedettiin nyt kolme nimeä.
Aomar, Yunice ja Harminy.
Heitä ei pidätetty heti.
He antoivat heidän olla ja alkoivat järjestää -
seurantaa ja puhelinnauhoitusta.
Poliisi halusi päästä heidän avullaan muiden ryöstäjien perään -
ja selvittää, mikä kunkin rooli oli.
He tarkistavat kaikki puhelut siltä illalta -
Kim Kardashianin hotellin ympärillä.
He huomasivat, että muutama numero alkoi 07:llä.
07 on uusi verkko, ja useimmiten -
ne liittyvät téléphone de guerreen.
Eli suomeksi sotapuhelimiin.
SOTAPUHELIN = PREPAID-PUHELIN
Nyt kun Omarin henkilöllisyys oli tiedossa, -
he pystyivät yhdistämään liittymiä häneen.
He onnistuivat yhdistämään hänet muihin tyyppeihin.
Varsinkin Didieriin, joka oli läheinen Omarin kanssa.
Hänen lempinimensä oli Sinisilmä.
Puhelinkuuntelun, kuulustelujen ja varjostamisen avulla -
he huomasivat, että liigalla oli ongelma, joka alkoi ärsyttää heitä.
Korut eivät käyneet kaupaksi tarpeeksi nopeasti.
Tällaisessa operaatiossa ryöstäjän on vaikeaa...
Operaatio pitää aloittaa tietämättä, pystyykö myymään saaliinsa.
Ryöstely oli ammattini.
Noin 30 vuotta.
Tunnen kaksi syytettyä.
Haluan tehdä selväksi, etten ole työskennellyt heidän kanssaan.
Tunnen heidät joko vankilasta tai yhteisen tuttavan kautta.
Kultainen sääntö on etsiä ostaja ennen aloittamista.
Jos sormus on 10 miljoonan arvoinen, mutta sitä ei voi myydä -
keikka tehtiin turhaan.
Omar kumppaneineen tarvitsi jonkun, jolla on kontakteja Antwerpenissä.
Jonkun timanttikauppiaiden tutun. Hänen nimensä oli Marceau.
Hän vastasi korujen kätkemisestä ja jälleenmyynnistä.
ANTWERPENIN TIMANTTIALUE
Miksi Antwerpeniin tuodaan varastettua tavaraa? Ostajien takia.
Rahat ovat siellä. Kaupat voi tehdä nopeasti.
Varastettu tavara tulee Antwerpeniin kuin vesi menee mereen.
Timantteja tulee karkeina ja kiillotettuina.
Niitä tulee kaikkialta maailmasta satojen miljoonien arvosta.
YLIKOMISARIO, BELGIAN POLIISI
Johdin tiimiä timanttialueella yli vuosikymmenen ajan.
Se erikoistui kaikkiin arvokkaisiin mineraaleihin liittyviin rikoksiin.
Jalokiviin ja jalometalleihin.
Marceau Baum-Gertner on nähty aiemminkin timanttialueella.
Hän ei ole varas, mutta hän on kontakti -
ostajien ja varkaiden välillä.
Hän ottaa tietenkin osuutensa. Hän on välittäjä.
Myin ennen Antwerpenissä.
Se on maailmankuulu paikka timanttikaupalle.
Ei ole parempaa myyntipaikkaa. Se työ tehdään tietenkin etukäteen.
Olisi ollut helppoa myydä Kim Kardashianin sormus.
Useimmat korukauppiaat ovat rehellisiä, kunnollisia ihmisiä, -
mutta osa heistä on pelkkiä rikollisia.
Kun selvisi, että herra Baum-Gertner todella kävi timanttialueella, -
sanoimme ranskalaisille kollegoille, että voimme tarkkailla häntä.
Kun hän tuli seuraavan kerran Antwerpeniin, olimme häntä vastassa.
Sain puhelun keskellä yötä ranskalaisilta kollegoilta.
Jotain oli tekeillä.
He uskoivat, että hän oli tulossa Antwerpeniin.
8. JOULUKUUTA 2016
Se on urani suurimpia korkean profiilin tapauksia.
Meille ilmoitettiin, että Aomar oli tulossa Antwerpeniin.
Cathy olisi mukana.
Hän tuli vain... Pariskunta näyttää turisteilta.
Baum-Gertnerkin tietenkin tuli. Kolmikko tapasi McDonald'sissa.
3,5 tunnin ajon jälkeen on nälkä.
Minne silloin menee? McDonald'siin. Minä menisin kyllä ravintolaan.
BELGIAN POLIISI SEURAA EPÄILTYJÄ -
KATUPARTIOINNIN JA VALVONTAKAMEROIDEN AVULLA
Työmme on monimutkaisempaa -
kuin tavallisella tutkintayksiköllä, -
koska kyseessä on hyvin arkaluontoinen tavara -
erityisessä ympäristössä.
Kun herra Baum-Gertner tapasi hänet McDonald'sissa,
yksi asia pisti silmään.
Hän ojensi kätensä Aomaria kohti.
Aomar puisteli hieman päätään.
Ja toinen laski kätensä.
Kuin tuntisimme toisemme, mutta emme tunne julkisesti.
Muistan vahvasti, että herra Aomar oli hyvin varovainen.
Sitten he kävelivät yhdessä koruliikkeeseen.
He menivät sisään ja viipyivät siellä neljä tuntia.
Liike, jossa he kävivät, -
on tunnettu varastetun tavaran paikka.
Siellä ostetaan varastettua tavaraa. Se oli heille tuttua touhua.
Vaikka kameroita ja partioita olisi miten paljon, -
mutta sillä hetkellä toivoimme näkevämme liikkeeseen.
Sisälle ei voi noin vain laittaa kameraa tai kuuntelulaitetta.
Se ei ole helppoa. Siihen on menettelytapa.
Jos pitäisi tiivistää, mitä uskon sinä päivänä tapahtuneen...
Luulen, että he kävivät viimeiset neuvottelut ja päättivät hinnan.
He kättelivät. Kutsumme sitä mazeliksi.
He sopivat myyvänsä tavarat tiettyyn hintaan.
Emme nähneet rahanvaihtoa.
Mutta näimme rahanpesijänä tunnetun henkilön, -
jolla on paljon käteistä. Hän meni reppu selässä autotalliin, -
tapasi kultasepän ja tuli ulos 10 sekunnin päästä ilman reppua.
Mutta käteistä ei nähty.
Se oli niin epätavallista, että sen täytyi olla jotain suurta.
Emme tietenkään koskaan nähneet sormusta.
Meillä ei ole savuavaa asetta eikä timanttia.
Se olisi ollut hienoa. Ehkä timantti ilmestyy jonain päivänä.
Voisinpa kertoa, missä sormus oli.
KOLMEN KUUKAUDEN VALVONNAN JA PUHELINKUUNTELUN JÄLKEEN -
POLIISI USKOI TUNNISTANEENSA RYÖSTÄJÄT RIKOSTOVEREINEEN
Hotellissa oli viisi miestä sinä iltana.
Kaksi heistä meni Kimin makuuhuoneeseen.
Ensimmäinen oli lempinimeltään vanha Omar.
Toinen oli Didier Dubreucq eli Sinisilmä.
Mukana olivat myös Pierre Bouainère, Yunice Abbas -
ja nuorempi Marc-Alexandre Boyer.
Sitten oli vielä Marceau, joka vastasi myynnistä.
Sen jälkeen tulivat rikoskumppanit.
Mukana oli Aomarin entinen tyttöystävä.
Ja myös Aomarin poika Harminy.
9. tammikuuta 17 Ranskan poliisia pidätti 17 ihmistä.
Samaan aikaan aamunkoitteessa.
Osa heistä oli Etelä-Ranskassa, osa Pariisin lähiöissä.
Kaikki pidätettiin kerralla, jotta he eivät voi varoittaa toisiaan.
Aomar joutui BRB:n eteen. Todisteita oli paljon.
Lopulta hän myönsi lähes kaiken.
Myös Yunice, jonka DNA:ta löytyi rikospaikalta, -
myönsi kaiken lähes välittömästi.
Mutta kaikki muut miehet kielsivät kaiken.
PUOLI VUOTTA RYÖSTÖN JÄLKEEN KIM RIKKOO HILJAISUUDEN -
ELLEN DEGENERESIN HAASTATTELUSSA
- Tiesin, että se oli loppuni. - Uskoitko kuolevasi?
Täysin. Lausuin rukouksen. Tiesin pääseväni taivaaseen.
Toivottavasti lapseni ja mieheni ovat kunnossa. Alan itkeä.
Ellenissä Kim oli hillitty -
ja puhui muutoksestaan.
Ei ole mikään salaisuus, että prameilin. Näitte sen kaikki.
Olin ennen materialisti.
Ei sillä, että tavarassa olisi mitään pahaa. Teen töitä sen eteen.
Olen ylpeä kaikkien läheisteni menestyksestä.
Mutta olen iloinen, että lapseni saavat tämän version minusta.
Kasvatan lapseni näin, koska en välitä siitä enää.
Kim Kardashianin huolellisesti kuratoidussa maailmassa -
tällainen tapahtuma -
on kuin asteroidi olisi osunut Kim Kardashian -planeettaan.
Sen oli tarkoitus tapahtua minulle. Elämäntapahtumat ovat opettavaisia.
Ja tämä oli kuin...
Sen jälkeen hän kertoi enemmän lapsistaan ja kodistaan.
Elämästään perheen kanssa.
Se oli vähemmän...
Hän oli vähemmän materialistinen esityksessään.
Hän myöntää oman osuutensa.
Snapchat-videot saattoivat kertoa ryöstäjille, milloin on aika iskeä.
Halusin tietää, oliko se totta.
Tein dokumentin siitä, miten rikolliset käyttävät somea -
julkkisten ja vaikuttajien ryöstämiseen.
Yunice Abbas on yksi viidestä Kim Kardashianin ryöstäjästä.
Hän kirjoitti hävyttömästi kirjan "Näin ryöstin Kim Kardashianin".
Haastattelen paljon rikollisia. Monet katuvat tekojaan.
Yunice ei tuntunut välittävän, -
mikä järkytti koko maailmaa.
Syyllinenkö? Mitä väliä?
Yunice ei kertonut, miten hän käytti Snapchatia, -
mutta Kim oli julkaissut paljon ennen tapahtumaa.
Menin nettiin -
ja näin hänen korunsa ja sormuksensa.
Hän esitteli sitä kaikkialla.
Tiesimme sen sosiaalisen median kautta.
Tiesimme, että hän oli tulossa muotiviikolle.
Menimme sinne tiedustelemaan.
Olimme varmoja. Olimme siellä keskiyöstä asti.
Hän sanoi, että he tarkkailivat Kimin somea.
Haastattelun jälkeen on liikkunut huhuja, -
että ehkä joku työskenteli heille sisäpiirissä.
Ehkä se oli yhdistelmä niitä kahta.
He selvittivät Kimin sijainnin sisäpiiriläiseltä, -
mutta he tiesivät, että hänellä oli paljon rahaa somen perusteella.
LÄHES YHDEKSÄN VUOTTA RYÖSTÖN JÄLKEEN -
OIKEUDENKÄYNTI ALKOI PARIISISSA PALAIS DE JUSTICESSA
Ryöstäjät saivat medialta lempinimen Les Papys Braqueurs.
Ryöstäjäpapat.
He ovat Kimin isoisän ikäisiä.
Useimmat heistä ovat nykyään 70 - 80 -vuotiaita.
He eivät ole hyvässä kunnossa. Aomar on kuuro.
Kaikki tekstitetään hänelle oikeudenkäynnin aikana.
13. TOUKOKUUTA 2025
KIM KOHTASI RYÖSTÄJÄT KASVOTUSTEN OIKEUDESSA
HÄN KERTOI, ETTÄ HÄNET SIDOTTIIN JA SUU TUKITTIIN
Olin varma, että hän raiskaisi minut.
Olin varma, että kuolisin.
Se oli pelottavaa ja mullistavaa. En toivo sellaista kauhua kenellekään.
En toivoisi sitä pahimmalle vihollisellenikaan.
Tämä on tilaisuuteni saattaa asia päätökseen -
kaiken kokemani jälkeen.
Kimille Pariisin ryöstö oli -
käännekohta.
Se oli ensimmäinen kerta, kun hänen hohdokas elämänsä -
kääntyi ja puri häntä.
Se vaikutti häneen hyvin inhimillisellä tavalla.
Hän on kehittynyt paljon sen jälkeen.
Uskon, että ryöstö oli avainasia, joka hänelle tapahtui.
Se sai hänet arvioimaan polkunsa uudelleen.
NELJÄN VIIKON OIKEUDENKÄYNNIN JÄLKEEN -
JENGIN POMO AOMAR JA SEITSEMÄN MUUTA TODETTIIN SYYLLISIKSI
TUOMIOT VAIHTELIVAT EHDOTTOMISTA EHDOLLISIIN -
JA SAKKOIHIN KUKAAN EI PALANNUT VANKILAAN
TUOMION JÄLKEEN KIM KARDASHIAN SANOI:
"TÄMÄ RIKOS OLI ELÄMÄNI PELOTTAVIN KOKEMUS"
"SE VAIKUTTI PYSYVÄSTI MINUUN JA PERHEESEENI"
"EN KOSKAAN UNOHDA SITÄ, MUTTA USKON KASVUUN -
JA VASTUUNKANTOON JA RUKOILEN, ETTÄ KAIKKI TOIPUVAT"
Suomennos: Iyuno